I 1913 trak Duchamp sig ud af malercirklerne og begyndte at arbejde som bibliotekar på Bibliothèque Sainte-Geneviève for at kunne tjene til daglige fornødenheder, mens han koncentrerede sig om videnskabelig fordybelse og arbejdede på sit ''Store glas''. Han studerede matematik og fysik – områder, hvor store opdagelser blev gjort. Især var Duchamp optaget af [[Henri Poincaré]]s teoretiske udgivelser, som fascinerede og inspirerede ham. Poincaré postulerede, at de love, der mentes at styre materien var skabt udelukkende af de genier, der "forstod" dem, og at ingen teori kunne anses for at være "sand". "Tingene selv er ikke, hvad videnskaben kan opnå (…) men kun relationen mellem tingene. Ved siden af disse relationer er der ingen virkelighed, der kan forstås," skrev Poincaré i 1902.<ref>{{kilde | fornavn = Henri | efternavn = Poincaré | titel = Science and Hypothesis | år = 1902 | sted = London | udgiver = Walter Scott Publishing Co. | side = xxiv }}</ref> Ved at reflektere over Poincarés tanker tolererede Duchamp alle fortolkninger af sine værker ved at opfatte dem som skabt af den person, der formulerede dem, ikke som sandheden.<ref>{{kilde | fornavn = J. | efternavn = Mink | titel = Marcel Duchamp. Art as Anti-Art | år = 2000 | udgiver = Taschen Verlag }}</ref>
Kunst Historie Fotografi Maleri Sport